钦定古今图书集成/理学汇编/字学典/第145卷 > 《江南志书》 > 《松江府》
## 钦定古今图书集成/理学汇编/字学典/第145卷 > 《江南志书》 > 《松江府》

语音皆与苏、嘉同，间亦小异，细分之则境内亦是不
同。风泾以南类嘉善，洙、迳以南类平湖，泖湖以西类
吴江，吴淞以北类嘉定，赵屯以西类昆山。府城视上
海为轻，视姑苏为重，大率同为吴音而微别耳。今就
其有所本者并记之。

宁馨　宁农党切，馨亨港切。《容斋随笔》云：晋宋人间
语助，犹言若何也。

娘子，　通为妇女之称，谓稳婆为老娘。女巫曰师娘，
又曰某娘，曰几娘，鄙之曰婆娘。见《辍耕录》。

温暾　暾忒敦切，见王建《宫词》。今汤茗诸类，不冷不
热，以温暾呼之，谓寒则曰冰冷。

《郎当》　诗有“鲍老郎当舞袖长”之句，今呼人之衰惫
者。

急须　《菽园杂记》云：“急须，饮器，以其应急而用也。”今
以呼酒壶，而急音转为的，须更为苏云。

斤九釐　弋阳、德兴间产梨颇大，有至一斤九两者，
土人谓之“斤九釐”，犹芋言魁也。今用以目时人之精
慧者。

《泼赖》　泼铺拜切。谓丑恶也。

《个里》　个，音格，谓此也。

《忒煞》　忒，去声，谓甚也。

奔　逋闷切，呼疾走也。又曰跑邦冒切，意亦同。
侬，　我也，见《古乐府》，音属征，阳声。由鼻音出，则“尔”侬
二字合，谓汝也；由喉音出，则我侬二字合，谓我也。
些　什么二字合。

凡属商音者，不从牙之内音，而从舌之外音。〈如书为须中为
宗之类〉在《八庚》者，或开口呼，从七阳韵。〈如羹为古郎切争为侧羊切之
类〉或以灰入麻，以《泰》入个。〈如槐咅如华大音如惰之类〉又有“呼”字
之切母者。〈如孔为窟笼团为突栾之类〉

《金山》俗参五方，其音非南非北，盖自设卫后始然。